Wisława Szymborska. Maria Wisława Anna Szymborska (Polyak tilida: [viˈswava ʂɨmˈbɔrska]; 1923-yil 2-iyul — 2012-yil 1-fevral) polshalik shoir, essenavis, tarjimon va 1996-yil adabiyot boʻyicha Nobel mukofoti laureati edi. Prowent (hozirgi Kornikning bir qismi boʻlgan hudud) da tugʻilgan, u umrining oxirigacha Krakovda yashagan. Garchi uning oʻzi „Niektórzy lubią poezję“ (Baʼzilarga sheʼriyat yoqadi) sheʼrida „ehtimol ming kishidan ikkitasiga sheʼriyat yoqar“ deb yozgan boʻlsa ham, Polshada Szymborskaning kitoblari sotuvi mashhur nasr mualliflarining kitoblari bilan raqobatlashadigan darajaga yetdi. Szymborska 1996-yilda „Inson voqeligining parchalarida tarixiy va biologik kontekstni kinoyaviy aniqlik bilan yoritishga imkon beradigan sheʼriyat uchun“ adabiyot boʻyicha Nobel mukofotiga sazovor boʻlgan. Shunday keyin u xalqaro miqyosda ham tanildi. Uning asarlari ingliz va koʻplab Yevropa tillariga, shuningdek, arab, ibroniy, yapon, fors va xitoy tillariga ham tarjima qilingan. Hayoti. Wisława Szymborska 1923-yil 2-iyulda Polshaning Prowent shahrida (hozirgi Polshaning Kornik hududida) Wincenty Szymborski va Anna (Rottermund) Szymborska oilasida tugʻilgan.Uning otasi oʻsha paytda polshalik vatanparvar va xayriya homiysi graf Wladislav Zamoyskiyning ish boshqaruvchisi edi. 1924-yilda Zamoyskiy vafotidan soʻng uning oilasi Torunga, 1931-yilda esa Krakovga koʻchib oʻtdi, u yerda shoira 2012-yil boshida vafot etgunigacha yashab ijod qildi. 1939-yilda Ikkinchi jahon urushi boshlanganda u yer osti sinf xonalarida oʻqishni davom ettirdi. 1943-yildan boshlab u temir yoʻl xodimi boʻlib ishladi va Germaniyaga majburiy mehnat uchun deportatsiya qilinmaslikka muvaffaq boʻldi. Shu vaqt ichida uning rassom sifatidagi faoliyati ingliz tilidagi darslik uchun rasmlar tayyorlash bilan boshlandi. U shuningdek, hikoyalar va vaqti-vaqti bilan sheʼrlar yozishni boshladi. 1945-yilda u Krakovdagi Jagiellonian universitetida sotsiologiyaga yoʻnalishiga oʻtishdan oldin polsha adabiyotini oʻrganishni boshladi. U yerda u mahalliy yozuvchilar davrasiga qiziqa boshladi va bilan boʻlgan uchrashuvi unga kuchli taʼsir qildi. 1945-yil mart oyida u oʻzining birinchi „Szukam słowa“ („Soʻzlarni qidiryapman“) sheʼrini „"Dziennik Polski"“ kunlik gazetasida nashr etdi. Uning sheʼrlari bir necha yillar davomida turli gazeta va davriy nashrlarda chop etilishida davom etdi. 1948-yilda u moliyaviy ahvoli yomon boʻlganligi sababli diplom olmasdan oʻqishni tashladi; Xuddi shu yili u shoir Adam Wlodekga turmushga chiqdi. 1954-yilda esa, ajrashdi. Ular 1986-yilda Wlodek vafot etguniga qadar bir-birlari bilan doʻstdona munosabatda boʻlishdi. Ularning farzandlari boʻlmagan. Turmush hayoti davrida u ikki haftada bir marta chiqadigan taʼlim jurnalida kotib, shuningdek, rassom boʻlib ishlagan. Uning birinchi kitobi 1949-yilda nashr etilishi kerak edi, lekin u „sotsialistik talablarga javob bermagani“ uchun senzuradan oʻtmadi. Szymborska oʻz faoliyatining boshida Polsha Xalq Respublikasining (PRL) rasmiy mafkurasiga sodiq boʻlib, 1953-yilda shou sudida xiyonatda ayblangan polshalik ruhoniylarni qoralagan mash’um siyosiy petitsiyaga imzo chekdi. Uning dastlabki asarlari sotsialistik mavzularni qoʻllab-quvvatlagan, bu uning „"Dlatego żyjemy"“ debyut toʻplamida ham oʻz aksini topgan, toʻplamdan „Lenin“ va Krakov yaqinida Stalinistik sanoat shaharchasi qurilishi haqida „Młodzieży budującej Nową Hutę“ („Nova Huta qurayotgan yoshlar "uchun"“) sheʼrlari oʻrin olgan. U boshqaruvdagi Polsha Birlashgan ishchilar partiyasiga aʼzo boʻldi. Dastlab rasmiy partiya chegarasiga yaqin boʻlgan boʻlsa-da, Polsha Kommunistik partiyasi stalinchi kommunistlardan „milliy“ kommunistlar safiga oʻtishi bilan Szymborska sotsialistik mafkuradan uzoqlashdi va avvalgi siyosiy faoliyatidan voz kechdi. 1966-yilgacha u Kommunistik partiyani rasman tark etmagan boʻlsa-da, dissidentlar bilan aloqa oʻrnatishni boshladi. 1957-yilda u oʻzi hissa qoʻshgan Parijdagi nufuzli muhojirlar jurnali "Kultura" muharriri Jerzyi Giedroyc bilan doʻstlashdi. 1964-yilda u kommunistlar tomonidan qoʻllab-quvvatlangan "The Times gazetasiga" mustaqil ziyolilarga qarshi norozilik namoyishiga qarshi chiqdi va buning oʻrniga soʻz erkinligini talab qildi. 1953-yilda Szymborska Życie "Literackie" ("Adabiy hayot") adabiy taqriz jurnali xodimlariga qoʻshildi va u yerda 1981-yilgacha ishlashni davom ettirib, 1968-yildan boshlab "Lektury Nadobowiązkowe" nomli taqrizlar ruknini olib bora boshladi. Uning bu davrdagi koʻplab esselari keyinchalik kitob holida nashr etilgan. 1981-yildan 1983-yilgacha u Krakovda joylashgan "NaGlos" (Baland ovoz) oylik davriy nashrining muharriri boʻlgan. 1980-yillarda u oʻzining muxolif faoliyatini kuchaytirib, „Stanczykowna“ taxallusi ostida davriy „"Arka"“ nashriga, shuningdek, „Kultura“ ga oʻz hissasini "qoʻsha boshladi" . 1990-yillarning boshida "Gazeta Wyborcza" da chop etilgan sheʼri bilan u sobiq kommunistlarni hokimiyatga qaytargan birinchi kommunistik boʻlmagan hukumatga ishonchsizlik votumini qoʻllab-quvvatladi. Szymborska tirikligida nashr etilgan soʻnggi toʻplam „"Dvukropek"“ Polshaning „"Gazeta Wyborcza"“ oʻquvchilari tomonidan 2006-yilning eng yaxshi kitobi deb tan olindi. U shuningdek, fransuz adabiyotini polyak tiliga, xususan, barokko sheʼriyati va Fransiya diniy urushlari davridagi Gugenot askar-shoiri Agrippa d’Aubigne asarlarini tarjima qilgan. Germaniyada Szymborska oʻzining tarjimoni Karl Dedecius bilan yaqin hamkorlikda ishlab, u yerda oʻz asarlarini ommalashtirish uchun koʻp ishlarni amalga oshirgan. Oʻlim va soʻngi asarlari. Szymborska 2012-yilda 88 yoshida Krakovdagi uyida, uyqu ichida, doʻstlari va qarindoshlari qurshovida oʻpka saratonidan vafot etdi. U vafot etishidan avval ham yangi sheʼrlar ustida ishlayotgan edi, lekin oxirgi sheʼrlarini oʻzi xohlagan tarzda nashr eta olmadi. Uning soʻnggi sheʼri 2012-yilda nashr etilgan boʻlib, 2013-yilda uning adabiy merosi sharafiga Wisława Szymborska mukofoti taʼsis etildi. Mavzular. Szymborska falsafiy mavzular va fikrlarni yoritishda istehzoli aniqlik, paradoks, qarama-qarshilik va kinoya kabi adabiy vositalardan tez-tez foydalangan. Uning koʻp sheʼrlarida urush va terrorizm tasvirlangan. U Marhum sohibining boʻsh xonadonida qolib ketgan mushuk kabi gʻayrioddiy nuqtai nazarlardan foydalanib yozgan. Uning ijodi 350 tadan kamroq sheʼr jamlangan toʻplamlardan iborat. „Nega bunchalik kam sheʼrlar chop etdingiz“, degan savolga u „Chunki, uyimda axlat qutisi bor“, deb javob bergan. Pop janri madaniyati. Szymborskaning „Buffo“ sheʼri 1985-yilda Barbara Maria Zakrzewska-Nikiporczyk tomonidan qoʻshiqqa aylantirilgan. Uning „Love at First Sight“ sheʼri Takeshi Kaneshiro va Gigi Leung ishtirokidagi "Turn Left, Turn Right" filmida foydalanilgan. Krzysztof Kieślovskining „"Three Colors: Red"“ filmi ham „Love at First Sight“ sheʼridan ilhomlanib suratga olingan. Hayotining soʻnggi yilida Szymborska polshalik jazz trubachi Tomas Stańko bilan hamkorlikda ishlagan edi. Tomas oʻzaro hamkorlik va idojkorning sheʼriyatidan ilhomlangan holda oʻzining „W"islawa"“ (ECM, 2013) qoʻshigʻini uning xotirasiga bagʻishladi. Szymborskaning „People on the Bridge“ sheʼri asosida Beata Poznyak film suratga oldi Film butun dunyo boʻylab va New-Delhi kinofestivalida namoyish etildi. Mukofot sifatida u Hindistonning 18 shahrida yana 36 marta namoyish etiladigan boʻldi.